OpenLLM-France/wikimedia huggingface dataset:
# Dongguango metroa

Dongguango metroa (txineraz: 东莞地铁), Txinako Herri Errepublikako Guangdong probintziako Dongguan hiriaren erdigunea eta inguruko herriak batuko dituen garraiobidea da. Lehen proiektua 2007an aurkeztu zen, eta Txinako gobernuak 2008. urtearen amaieran lurraldeko ekonomia suspertzeko aurkezteko plangintzaren barruan, metroa eraikitzeko lanak azkartzea espero da.

## Lineak

Metroaren oinarrizko plangintzak lau linea dauzka, inguruko prefekturekin bat egingo dutenak. Metroa, Dongguan iparraldetik hegoaldera zeharkatzen duen trenbidearekin hainbat lotune izango ditu.

### 1. linea

Lehen linea honako geltokiek osatuko dute:
* Shilong (石龙)
* Chashan (茶山)
* Xueyuan Lu iparraldea (学院路北)
* Ligong eskola (理工学院)
* Dongcheng Xiu (东城西路)
* Hengzhong Lu (横中路)
* Huizhan Center (会展中心)
* Xincheng Center (新城中心)
* Nancheng Water Park (南城水濂公园)
* Houjie Dadao (厚街大道)
* Houjie autobus geltokia (厚街汽车站)
* Houjie erakusketa gunea (厚街展览中心)
* Dongguango geltoki berria (新东莞站)
* Humengo autobus geltokia (虎门汽车站)
* Humengo herri ekonomikoa (虎门商贸城)
* Daning (大宁)
* Chang'an Shabiancun (长安厦边村)
* Chang'ango portua (长安沙头)
* Chang'an oinezkoentzako merkataritza-gunea (长安步行街)
* Chang'an autobus geltokia (长安汽车站)

### 2. linea

Bigarren linea honako geltokiek osatuko dute:
* Mayong (麻涌)
* Wangniudun (望牛墩)
* Daojiao (道滘)
* Renmin ospitale berria (新人民医院)
* Autobus geltokia (汽车总站)
* Hongfu Lu (鸿福路)
* Huizhan Center (会展中心)
* Dongcheng hegoaldea (东城南)
* Dalingshan (大岭山)
* Songshan lakua (松山湖)
* Songshan laku ekialdea (松山湖东)
* Huangjiang (黄江)
* Huangjiang hegoaldea (黄江南)

## Eraikuntza

Metroaren eraikuntza 2009ko martxoan hasi zen ofizialki.

## Ikus, gainera

* Txinako Herri Errepublikako metroen zerrenda

## Kanpo estekak

* (Txineraz) Metroaren eraikuntzaren hasiera datari buruzko albistea.
* Datuak: Q1709132
* Multimedia: Dongguan Rail Transit / Q1709132
# Donghai zubia

Donghai zubia (txinera sinplifikatuz: 东海大桥; pinyinez: Dōnghǎi Dàqiáo) Shanghai udaltasuna eta itsasoaren erdian dagoen Shanghaiko portuaren Yangshan gunea batzen dituen zubia da. Eraikuntza lanak 2005ean amaitu zirenean, munduko zubirik luzeena izan zen 32,5 kilometro luzerarekin. 2008an zabaldutako Hangzhou Badiako zubiak gainditu zuen.
Zubiak itsasontziak igarotzeko igarobideak dauzka, igarobiderik luzeenak 420 metroko zabalerakoak. Yongshango portuan, Shanghaiko portuan marea baxua denean sartu ezin diren barkuentzako sakonera handiko portua eraiki da.

## Ikus, gainera

* Shanghaiko portua
* Hangzhou Badiako zubia

## Kanpo estekak

* (Txineraz) Zubiaren webgune ofiziala.
* (Ingelesez) Zubiaren argazkiak.
* Datuak: Q338136
* Multimedia: Donghai Bridge / Q338136
# Donggang barrutia

Donggang barrutia (txinera tradizionalez: 东港区) Txinako barruti bat da, Rizhao barruan. Azken zentsuaren arabera 820.000 biztanle zituen 1264.99 azaleran banatuta.

## Kanpo estekak

* Datuak: Q1197917
* Multimedia: Donggang District / Q1197917
# Dongeradeel

Dongeradeel (frisieraz: Dongeradiel) (entzun) Herbehereetako Frisiako herria da. 2010eko urtarrilaren 1eko erroldaren arabera, herriak 24.317 biztanle zituen.

## Ikus, gainera

* Frisia

## Kanpo estekak

* (Nederlanderaz) Udalaren webgunea.
* Datuak: Q851299
* Multimedia: Dongeradeel / Q851299
# Dongfang

Dongfang (txinera sinplifikatuz: 东方市; pinyineraz: Dōngfāng), Hainan probintzian kokatutako azpiprefektura mailako hiria da. Guztira, 354.000 biztanle inguru dauzka 2004ko erroldaren arabera.

## Klima

Datu klimatikoak (Dongfang (1971–2000)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 23.3 | 23.7 | 26.3 | 29.9 | 31.9 | 32.3 | 32.2 | 31.8 | 31.2 | 29.5 | 27.1 | 24.3 | 28.6 |
| Batez besteko tenperatura (ºC) | 19.0 | 19.8 | 22.4 | 26.2 | 28.7 | 29.4 | 29.3 | 28.8 | 27.6 | 25.8 | 23.0 | 20.0 | 25.00 |
| Batez besteko tenperatura minimoa (°C) | 15.9 | 17.1 | 19.6 | 23.2 | 25.7 | 26.8 | 26.6 | 26.0 | 24.7 | 23.0 | 19.9 | 16.9 | 22.1 |
| Euria (mm) | 7.6 | 14.2 | 17.4 | 30.0 | 88.3 | 146.8 | 140.2 | 176.2 | 170.9 | 129.3 | 26.5 | 13.9 | 961.3 |
| Euri egunak (≥ 0.1 mm) | 3.6 | 4.9 | 5.0 | 5.5 | 7.2 | 7.5 | 7.8 | 11.5 | 13.3 | 11.5 | 4.6 | 3.3 | 85.7 |
| Eguzki orduak | 179.2 | 147.6 | 185.3 | 213.9 | 270.6 | 244.2 | 263.5 | 236.1 | 217.2 | 211.2 | 202.2 | 187.0 | 2558.0 |
| Hezetasuna (%) | 81 | 83 | 82 | 79 | 77 | 77 | 77 | 80 | 82 | 81 | 77 | 77 | 79.4 |
| Iturria: China Meteorological Administration ||||||||||||||

## Ikus, gainera

* Hainan probintziaren banaketa administratiboa

## Kanpo estekak

* (Txineraz) Dongfangeko gobernuaren webgunea.
* Datuak: Q174123
* Multimedia: Dongfang / Q174123
# Ekuatore

    Artikulu hau geografia paraleloari buruzkoa da; beste esanahietarako, ikus «Ekuador».
Ekuatorea edozein planetaren inguruan dagoen alegiazko lerroa da, Poloetatik distantzia berera: azalera guztia Ipar Hemisferioa eta Hego Hemisferioaren artean banatzen du. Latitudea beti 0º da. Lurreko Ekuatorea 40.075,004 kilometro luze da.
Ekuador Hego Ameriketako estatuari Ekuatoretik datorkio izena (gaztelaniaz, Ecuador), bertan baitago.

## Mozten dituen herrialdeak

Lurrean honako herrialde hauek mozten ditu Ekuatoreak:
* Sao Tome eta Principe
* Gabon
* Kongoko Errepublika
* Kongoko Errepublika Demokratikoa
* Uganda
* Kenya
* Somalia
* Maldivak
* Indonesia
* Kiribati
* Ekuador
* Kolonbia
* Brasil

## Kanpo estekak

* Datuak: Q23538
* Multimedia: Equator / Q23538
# Ekuatore Afrika

Ekuatore Afrika termino anbiguoa da. Sarritan, klima tropikalaren eraginpean dagoen Saharaz hegoaldeko Afrikako eremuari erreferentzia egiteko erabiltzen dute, ekuatoreak zeharkatutako eremuekin bat datorrena. «Stricto sensu» terminoak Kongoko arroa eta Aintzira Handien eskualdea soilik hartzen ditu bere barnean; «Lato sensu», Ginea eta Adarra ere har ditzake, edo, azken batean, tropiko osoa. Nagusiki eremu bantua da.
Terminoa sarri medikuntza tropikalean eta klimatologian erabiltzen dute, nahiz eta jatorrian izen horrek konnotazio geopolitiko kolonialistak zituen; Frantziak bere koloniarako erabili zuen terminoa, Ekuatore Afrika Frantsesa, egungo Gabon, Kongoko Errepublika, Afrika Erdiko Errepublika eta Txaderako. Ginea Espainiarrak ere izena aldatu eta Ekuatore Ginea izendatu zuen 1968an Espainiatik independizatu zenean.

## Erreferentziak

* ↑ (Ingelesez) Rich Peterson. (1996ko abendua). Equatorial Africa. .
* ↑ (Gaztelaniaz) «África ecuatorial» ArteHistoria.

## Kanpo estekak

* Datuak: Q255634
# Ekuatore Afrika Frantsesa

Ekuatore Afrika Frantsesa (frantsesez Afrique équatoriale française edo AEF) zortzi Afrikako Frantziar kolonien elkartea izan zen, Kongo ibaitik Sahararaino hedatu zena.
1910ean ezarri zutenean, lau lurraldeak batu zituzten: Gabon, Erdialdeko Kongo (egun Kongoko Errepublika dena), Ubangi-Xari (egun Afrika Erdiko Errepublika dena) eta Txad (hau 1920an sartu zen) hain zuzen ere. Gobernadorea Brazzavillen zuen egoitza, eskualde bakoitzean ordezkariak izanik.

## Erreferentziak

* ↑ (PDF) Afrika kolonialeko toponimia. (Noiz kontsultatua: 2018/01/30).
* ↑ Pakenham, Thomas. (1991). The Scramble for Africa, 1876–1912. Londres: Weidenfeld and Nicolson, 738 or. ISBN 0-29-781130-4..

## Kanpo estekak

* Datuak: Q271894
* Multimedia: French Equatorial Africa / Q271894
# Ekuadortar

Ekuadortarrak (gaztelaniaz: ecuatorianos) Ekuadorko herritarrak dira. Ekuadorko gizartea multietnikoa da: egungo ekuadortarrak espainiar kolonizatzaileen, bertoko amerindiarren, afrikar esklaboen eta XIX. eta XX. mendeko etorkinen ondorengoak dira. Ekuadortarren %71,9 mestizo, %6,1 kaukasoar, %7,4 montubio, %7,2 afroamerikar eta %7 amerindiar du bere burua.

## Erreferentziak

* ↑ Lur entziklopedietatik hartua.
* ↑ «Población del país es joven y mestiza, dice censo del INEC» El Universo 2011-09-02.

## Kanpo estekak

* Datuak: Q43296435
# Ekuatore Gineako gaztelaniazko literatura

Ekuatore Gineako gaztelaniazko literatura Espainiako kolonia izandako Afrikako herri horretan lantzen den gaztelaniazko literatura da.
Ekuatore Ginean, Ginea Espainiarra izenarekin, 1778tik 1968ra Espainiako kolonia izanik gaztelaniazko literatura bat garatu zen. Egun, literatura hori mantzentzen duen Afrikako herrialde bakarra da.
Afrikako frantsesezko, ingelesezko nahiz portugesezko literaturekin alderatuz, Ekuatore Gineakoa ezezaguna da oso.

## Idazleak

Ekuatore Gineako gaztelaniazko gaur egungo idazle esanguratsu batzuk ondoko hauek dira:
* Antimo Esono (1954 – 1996)
* María Nsué Angüe (1945 – )
* Juan Balboa Boneke (1938 – )
* Juan Tomás Ávila Laurel (1966 – )
* Donato Ndongo-Bidyogo (1950 – )
* Raquel Ilonbé (1938? – 1992)
* Constantino Ocha'a Mve Bengobesama (19?? – 1991)
* Mercedes Jora
* Gerardo Behori
* Juan Manuel Jones Costa
* A. Jerónimo Rope Bomabá
* Joaquín Mbomio
* Justo Bolekia Boleká
* Maximiliano Nkogo
* Leoncio Evita Enoy (1929 – 1996)

## Bibliografia

* Ndongo-Bidyogo, Donato: Antología de la literatura guineana. Madril: Editora Nacional, 1984.
* Ndongo-Bidyogo, Donato eta Ngom, Mbaré (ed.): Literatura de Guinea Ecuatorial (antología). Madril : SIAL, 2000.
* Ngom Faye, Mbaré: Diálogos con Guinea: panorama de la literatura guineoecuatoriana de expresión castellana a través de sus protagonistas. Madril: Labrys 54, 1996.
* Onomo-Abena, Sosthène eta Otabela Mewolo, Joseph-Désiré: Literatura emergente en español: literatura de Guinea Ecuatorial. Madril: Ediciones del Orto, 2004.

## Kanpo estekak

* (Gaztelaniaz) Gineako literaturaren antologia, Donato Ndongo-Bidyogo, 1984.
* (Gaztelaniaz) Adierazpen espainiarreko Afrikako literatura, Mbare Ngom Fayé, 2003.
* Datuak: Q2347854
# El Camp de Mirra

El Camp de Mirra (valentzierazko izena; gaztelaniaz: Campo de Mirra; ofiziala: el Camp de Mirra / Campo de Mirra; herri-izena: el Campet) Valentziako Erkidegoko udalerria da, Alt Vinalopó eskualdean eta Alacanteko probintzian kokatua. Vall de Biar azpieskualdean egonik, zenbaiten arabera Alcoiàn kokatu behar da.
2009ko urtarrilaren 1eko erroldaren arabera 424 biztanle zituen.

## Ikus, gainera

* Alacanteko udalerrien zerrenda

## Kanpo estekak

* (Katalanez) Udalaren webgunea.
* Datuak: Q1553410
* Multimedia: Camp de Mirra / Q1553410
# El Campello (TRAM Alacant)

El Campello Alacantiko Burdinbide Metropolitarraren geltoki bat da, El Campello udalerrian dagoena.

## Kokapena

TRAM Alacant :

## Erreferentziak

* ↑ «TRAM - Lineak» www.tramalacant.es (Noiz kontsultatua: 2021-01-23).

## Ikus, gainera

* Alacantiko Burdinbide Metropolitarra

## Kanpo estekak

* Datuak: Q12174794
* Multimedia: Train station El Campello / Q12174794
# El Camino (Kantabria)

El Camino, Espainiako Kantabria autonomia erkidegoko Ampuero udalerrian dagoen herri bat da. 2017ko erroldaren arabera 188 biztanle zituen.
# El Camp de l'Arpa del Clot

El Camp de l'Arpa del Clot, Kataluniako Bartzelona hiriburuan dagoen auzo bat da, Sant Martí barrutian. Iraganean Camp de l'Arca deitzen zen. 2016ko erroldaren arabera 38.104 biztanle zituen.

## Kanpo estekak

* Datuak: Q3294602
* Multimedia: El Camp de l'Arpa del Clot / Q3294602
# El Campillo (Valladolid)

El Campillo Valladolideko udalerria da, Tierra de Medina eskualdean dagoena.
2009ko urtarrilaren 1eko erroldaren arabera 241 biztanle zituen.

## Ikus, gainera

* Valladolideko udalerrien zerrenda

## Kanpo estekak

* (Gaztelaniaz) Valladolideko udalerrei buruzko webgunea Valladolideko aldundiaren webgunean.
* Datuak: Q2046733
* Multimedia: El Campillo, Valladolid / Q2046733
# El Campillo de la Jara

El Campillo de la Jara Toledoko udalerria da, La Jara eskualdean dagoena.
2009ko urtarrilaren 1eko erroldaren arabera 433 biztanle zituen.

## Ikus, gainera

* Toledoko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1750768
* Multimedia: El Campillo de la Jara / Q1750768
# El Camino Angosto (Texas)

El Camino Angosto Ameriketako Estatu Batuetako erroldak esleitutako leku bat da. Cameron konderrian dago, Texas estatuan. 186 biztanle ditu, 0,838944 kilometro koadroko azaleran banatuta.

## Ikus, gainera

* Cameron konderria

## Kanpo estekak

* Datuak: Q981625
# El Campello

El Campello (valentzieraz eta ofizialki; gaztelaniaz: Campello) Valentziar Erkidegoko udalerria da, Alacantí eskualdean eta Alacanteko probintzian dagoena. Alacantekin mugakidea dago, honetatik 18 kilometrotara eta hiri honetako gune metropolitarraren parte da. 24.674 biztanle zituen 2006an.
* El Campello
* El Campello
* Mairuak
* Kristauak
* Campelloko dorrea
* La Isleta

## Kanpo estekak

* Datuak: Q842224
* Multimedia: El Campello / Q842224
# El Campillo (Huelva)

    Artikulu hau Huelvako probintziako udalerriari buruzkoa da; beste esanahietarako, ikus «El Campillo».
El Campillo Huelvako probintzian dagoen udalerri andaluziarra da. 434 m-ko altueran eta Huelvatik 71 km-tara kokaturik, 2007ko datuen arabera 2.435 biztanle zituen 91 km²-tan banaturik.

## Kanpo estekak

* Datuak: Q1645087
* Multimedia: El Campillo / Q1645087
# El Campillo

El Campillo ondorengo herri eta udalerrien izena izan daiteke:
* El Campillo Huelvako probintziako udalerria.
* El Campillo Valladolideko probintziako udalerria.
* El Campillo de la Jara Toledoko probintziako herria.
* El Campillo industrialdea Bizkaiko Abanto-Zierbena udalerrian dagoen industrialdea.
# Elena Pérez

Elena Pérez Pérez (Ermua, Bizkaia, 1968ko martxoaren 10a - ibidem 2021eko maiatzaren 7a) txistularia izan zen, Eibarko Usartza Txistulari Taldeko zuzendaria.

## Biografia

Ermuko San Lorenzo auzoan jaio zen baina txikitatik izan zuen lotura estua Eibarrekin. Txistuaren munduan 7 urte inguru zituela hasi zen Amalur dantza-taldean. Eibarko kontserbatorioan egin zituen lehengo musika-ikasketak, Donostiako kontserbatorioan jarraitu eta bertan amaitu zituen 1989an. Jose Ignacio Ansorena katedradunarekin bukatu zuen txistu-karrera, aitortza gorenarekin. Biolontxelo eta zeharkako txirula-ikastaroak ere egin zituen.

### Musikari ibilbidea

Gaztetatik hartu zuen parte Eibarko txistulari talde batean, eta 80ko hamarkadaren erdialdetik aurrera Eibarko Txistulari Bandako kide izan zen (geroago Usartza Txistulari Taldea izena hartu zuena). Bere bizitza musika irakaskuntzan eman zuen, hainbat ikastetxetan, zein musika eskoletan irakasle arituz (Eibar, Ermua, Bergara, Soraluze, Gasteiz, Mutriku…). Herri mailako eta Euskal Herriko hainbat txistulari -lehiaketatan parte hartu zuen, banaka zein taldeka, baita zenbait sari eta errekonozimendu lortu ere. Bilboko Udal Bandan ere hainbat aldiz parte hartu du.
Beti ibili zen kalejiretan, kontzertuetan eta alardeetan parte hartzen eta laguntzen (Eibarren, Ermuan, Deban, Soraluzen, Bilbon, Durangon, Zornotzan eta Donostian). Txistuaren kultura eta musikarekin zerikusia duen guztiari eusteko eta irakasteko helburua zuen.
Eibarrren hainbat txistu kontzertu antolatu eta zuzendu zituen. Kontzertuotan berrikuntzak txertatzen ere saiatu zen, betikoari eutsiz baina aire berriak eta musika tresna anitz gehituz.

### Heriotza

Gaixotasun luze bat jasan ondoren hil zen 2021eko maiatzaren 7an, 53 urte zituela.

## Iruditegia

* Elena Zornotzan Txistu egunean
* Elena Ermuan Durangaldeko txistulari egunean
* Elena Ermuan Durangaldeko txistulari eguneko kontzertuan
* Elena Arraten Euskal Herriko Txistulari egunean

## Erreferentziak

* ↑ «Elena Pérez Pérez (Ermua, 07/05/2021)» www.funeuskadi.com (Noiz kontsultatua: 2021-07-08).
* ↑ «Fallece Elena Pérez, directora de la banda de txistularis Usartza» El Diario Vasco 2021-05-07 (Noiz kontsultatua: 2021-07-08).
* ↑ «Elena Pérez: «El txistu nunca ha estado de moda pero tampoco ha pasado de moda»» El Correo 2013-10-17 (Noiz kontsultatua: 2021-07-08).
* ↑ Txistu kontzertua Eibarrren. .
* ↑ Musika; Musikaldia, Xxiv; Kontzertua. «USARTZA Txistulari banda» Eibarko Udala - Ayuntamiento de Eibar (Noiz kontsultatua: 2021-07-08).
* ↑ «Elena Perez Usartza Txistulari Taldeko zuzendaria hil da» etakitto.eus 2021-05-07 (Noiz kontsultatua: 2021-07-08).

## Kanpo estekak

* Datuak: Q107453839
# Elena Risteska

Elena Risteska (Skopje, Mazedonia, 1986ko apirilaren 27a) mazedoniar pop abeslaria da. 2006an Eurovision Abesti Lehiaketara joan zen Ipar Mazedoniako ordezkari Ninanajna izeneko abestiarekin.

## Diskografia
### Diskoak

* Den i Nok (2003)
* 192 (2006)
* Milioner (2008)
* The Very Best of ... Elena Risteska (2009)
* Bez Šminka (2016)
* Datuak: Q232738
* Multimedia: Elena Risteska / Q232738
# Elena Oriabinskaia

Elena Sergejevna Oriabinskaia (errusieraz: Елена Сергеевна Орябинская, ɪ̯ɪˈlʲenə ɐˈrʲæbʲɪnskəɪ̯ə ahoskatua; Salsk, 1994ko martxoaren 15a) errusiar emakume arraunlaria da. 2020ko Udako Olinpiar Jokoetan, esku hartu zuen: Tokio 2020 (Tokio), eta zilarrezko domina lortu zuen skull bikoitzean Vasilisa Stepanova lagun zuela.
Kontuan izan behar da Tokioko 2020ko Udako Olinpiar Jokoetan errusiar kirolariek ezin izan zutela Errusiaren izenean esku hartu, NOBek (Nazioarteko Olinpiar Batzordea) ezarritako zigorra zela medio, eta ROCen izenean (Russian Olympic Committee) eta banderapean lehiatu zirela.

## Nazioarteko emaitzak

ROC ordezkatzen
Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Skull bikoitzean |
Errusia ordezkatzen
Munduko arraunketa Txapelketa :
| Urtea | Lekua | Domina | Kategoria |
| 2017 | Sarasota Estatu Batuak | 03 ! | Skull laukoitzean |
| 2018 | Plovdiv Bulgaria | 03 ! | Skull laukitzean |
| Europako Txapelketa ||||
| Urtea | Lekua | Domina | Kategoria |
| 2016 | Brandenburgo Alemania | 03 ! | Zortzikoa |
| 2017 | Račice Txekiar Errepublika | 03 ! | Zortzikoa |
| 2018 | Glasgow Erresuma Batua | 01 ! | Skull laukitzean |
| 2019 | Luzerna Suitza | 03 ! | Zortzikoa |
| Munduko U23 arraunketa Txapelketa ||||
| Urtea | Lekua | Domina | Kategoria |
| 2015 | Plovdiv Bulgaria | 02 ! | Zortzikoa |
| 2016 | Rotterdam Herbehereak | 03 ! | Zortzikoa |

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* ↑ "Jelena Oriabinskaia" olympedia.org. (Ingelesez)
* ↑ "Jelena Oriabinskaia" FISAren datu-basea. (Ingelesez)

## Kanpo estekak

* Datuak: Q26105120
* Multimedia: Elena Oriabinskaia / Q26105120
# Elena Olabe

Elena Olabe Duñabeitia (Durango, Bizkaia, 1997ko maiatzaren 9a) bizkaitar poeta da. Artearen Historian graduatua Gasteizko EHUn.

## Biografia

Elena gaztetan hasi zen idazten. Durangoko Udalak antolatzen duen Julene Azpeitia saria irabazi zuen 2015ean Ane Inventarium ipuinarekin, Herriko gazteek argitaratzen duten "Berbak" aldizkarian ere hainbat ekarpen egina da.
18 urte zituela berriz, Zeldak izenburua duen lehen liburua argitaratu zuen. Unibertsitatean landutako Louise Bourgeoisen lanak eragina izan zuen Elenaren sorkuntzan. Bourgeois artistak bezala, zeldetan egituratutako lana da Zeldak poema liburua. Bi urtez jardun zuen liburuan bildutako poemak idazten eta Balea Zuria argitaletxeak kaleratu zion.
Joseba Sarrionandia iurretar idazleak egin zuen liburuaren hitzaurrea.

## Lanak

* Ane Inventarium ipuina (Durango Udala, 2015)
* Zeldak -gorputz honetatik (Balea Zuria, 2019)
* Keinura itzuli.

## Sariak

* 2015. urtean Ane Inventarium ipuinarekin Julene Azpeitia saria irabazi zuen.
* 2020an Bizkaiko Foru Aldundiaren Lauxeta poesia saria irabazi zuen, 35 urtetik beherakoen kategorian, Zeldak-Gorputz honetatik poema-bildumagatik.

## Erreferentziak

* ↑ https://www.durango-euskaraz.eus/fitxategiak/fckeditor/file/Irabazleak2015%20web(10).pdf
* ↑ Irizar, Itziar Ugarte. ««Bizitzeko gero eta denbora gutxiago dugu; berdin sortzeko»» Berria (Noiz kontsultatua: 2020-05-08).
* ↑ Garate, Miren. «Ezagutza fase bateko poemak» Berria (Noiz kontsultatua: 2020-05-08).
* ↑ «“Liburu batean agertzen diren erreferentzia guztiek erakusten dute nondik datorren norberaren sorkuntza” - Durango» Anboto.org (Noiz kontsultatua: 2020-05-08).
* ↑ Majuelo, Irati. «Bilaketa baten errealitate kapsulak» Berria (Noiz kontsultatua: 2020-05-08).
* ↑ «“Kontakizun baten arrasto edo keinuak biltzeko saiakera egin dut 'Keinura Itzuli' liburuan” - Durango» Anboto.org (Noiz kontsultatua: 2023-01-31).
* ↑ «Keinuak bildu, poema bidez» Berria 2022-11-24 (Noiz kontsultatua: 2024-01-02).
* ↑ SA, Baigorri Argitaletxea. (2019-10-31). «Poesia gorputzetik gorputzera» GARA (Noiz kontsultatua: 2020-05-08).
* ↑ «Amaia Merino, Miguel Angel Llamas, Jon Gerediaga eta Elena Olavek irabazi dabe Lauaxeta Saria 2020» bizkaie.biz (Noiz kontsultatua: 2020-12-02).
* ↑ (Gaztelaniaz) «Lauaxeta Sariak Archivos» durangon.com (Noiz kontsultatua: 2020-12-02).

## Kanpo estekak

* Elkarrizketa: Beste modu batera idazteko aukera eman dit Keinura itzuli liburuak Berria, 2023.02.21
* Zubitegia- Armiarma
* Datuak: Q75738510
* Multimedia: Elena Olabe / Q75738510
# Elena Richter

Elena Richter (Berlin, 1989ko uztailaren 3a) arkularia da. Alemania ordezkatu zuen 2012ko Udako Olinpiar Jokoetan.

## Erreferentziak

* ↑ Elena Richter
* ↑ Elena RICHTER

## Kanpo estekak

* Datuak: Q109254
# Erakunde autonomo

Erakunde edo organismo autonomoa Estatuko administrazio baten esku dagoen organismo mota bat da, kudeaketa autonomia maila zehatz bat duena.
Herrialde liberaletan zabaldu ziren 70. hamarkadatik aurrera. Herrialdearen arabera ezaugarri desberdinak dituzte, beraz, ez dago erregulazio homogeneorik nazioartean.
Erresuma Batuan, Quango bezala ezagutzen dira, Ameriketako Estatu Batuetan ordea, Government Agency bezala eta Frantzian Autorité Administrative Indépendante. Espainian, organismo autonomoak estatu-agentzia edo organismo autonomo gisa definituta daude legez.

## Ikus, gainera

* Gizarte Urgazpenerako Foru Erakundea
* Gizarte Ongizaterako Foru Erakundea

## Kanpo estekak

* Datuak: Q327333
* Multimedia: Government agencies / Q327333
# Erakunde militar

Erakunde militarra da Estatu baten indar armatuen egituraketa defentsa nazionalaren politikak behar duen ahalmen militarra eskaintzeko. Herrialde batzuetan, indar paramilitarrak estatuaren indar armatuetan sartzen dira militartzat hartzen ez diren arren. Erakunde militar edo paramilitarren parte ez diren indar armatuek, matxinatuen indarrak adibidez, sarritan erakunde militarrak imitatzen dituzte, edo ad hoc egiturak erabiltzen dituzte, eta erakunde militar formalen forma hierarkikoak erabili ohi ditu.

## Historia

Egitura hierarkiko batean, maila formalizatuen erabilera gehiago hedatu zen Erromako armadarekin.
Garai modernoetan, erakunde militarraren kontrol exekutiboa, kudeaketa eta administrazioa gobernuek bere gain hartzen dute, normalean, funtzio publikoaren egituraren barruko gobernu sail baten bidez, askotan defentsa ministerioa edo defentsa saila bezala ezagutzen dena. Hauek, aldi berean, borrokan, borroka-laguntzan eta borroka-zerbitzuaren laguntzan espezializatutako formazio eta unitateak agintzen dituzten adar militarrak kudeatzen dituzte.

## Ikus, gainera

* Agintea eta kontrola

## Erreferentziak

* Datuak: Q15627509
* Multimedia: Military organizations / Q15627509